لغمان کې د افغانی سرې میاشتې له ښوونیز مرکز څخه ۲۵ تنه زده کوونکی فارغ شول. نن چهارشنبه د روان ۱۴۴۵ هجری قمری کال د جمادی الاول میاشتې ۱۵ مه نېټه ده لغمان کې د افغانی سرې میاشتې د ښوونیز مرکز د کمپیوټر له ټولګی څخه ۲۵ تنه زده کوونکی د شپږو میاشتو زده کړو څخه وروسته فارغ شول په همدې مناسبت په یاد مرکز کې یوه غونډه دایر شوې وه غونډه د قرآنکریم د مبارکو آیتونو په تلاوت سره پیل شوه د تلاوت څخه وروسته د یاد مرکز مدیر عبدالغفار صاحبزاده د غونډې ګډونوالو ته د ښه راغلاست ویلو تر څنګ د یاد مرکز د فعالیتونو په اړه معلومات ورکړل ورپسې د لغمان نمایندګۍ د دعوت ارشاد مدیر مولوی صفت الله مدنی د تعلیم د اهمیت په اړه وینا وکړه او فارغانو ته تصدیقونه وویشل شول غونډه د دعائیې په لوستلو سره پای ته ورسېده. د یادونې وړ ده چې په یاد مرکز کې د کمپیوټر ترڅنګ د ریاضی، انګلیسی او لیک لوست په برخه کې هم زده کړې ورکول کیږی.